ජේසු සමිඳානන් මරණය පරාජය කර නැවත උත්ථානය වීම එතුමානන්ගේ විජයග්‍රහණය ලෙස සලකන කිතුණු බැතිමතුන් එය මිනිසුන්ට ලබාදුන් මහත් අස්වැසිල්ලක් ලෙසයි සඳහන් කරන්නේ.සෑම ජන කොටසකම නිදහස වෙනුවෙන් පෙනී සිටි ජේසුස් ක්‍රිස්තුන් වහන්සේගේ එම කරුණා මහිමය පාස්කු සැමරුමේදී කිතුණු ජනතාව නිරන්තරයෙන් සිහිපත් කරනවා.ශ්‍රී ලංකාවේ පාස්කු සැමරුම් පිළිබඳ අමිහිරිම මතක සටහන වන්නේ මීට වසර දෙකකට පෙර යෙදුණු පාස්කු ඉරිදා දිනයේදී දේවස්ථාන ඉලක්ක කරගෙන එල්ල වූ ත්‍රස්ත ප්‍රහාරයයි.සියලු සතුනට කරුණාව පතන්නට දේවස්ථාන වෙත එක්රැස් වූ බැතිමතුන් ඊට මුහුණ දුන්නා.